text: Stor interesse for sol-celler på taget
  22 marts 2012 kl. 09.15
  Mange borgere ønsker sig solceller på taget. I Sønderborg inviteres nu til to nye informationsmøder med fokus på solceller, og hvad man skal vide inden man går i gang med investeringen.
  Vedvarende- og grøn energi er et stort emne, både blandt private borgere og i medierne., og solceller producerer grøn og CO2-neutral energi, og er oveni købet blevet mere rentable de seneste par år. 
  Den 11. april og den 25. april får du muligheden for at blive klogere på teknikken bag solcelleanlæg, retningslinjer for opsætning, afskrivningsregler og om solceller kan forøge husets værdi. 
  Den første aften finder sted på Gråsten Landbrugsskole den 11. april 2012, og den anden aften er i Nordals Idrætscenter den 25. april 2012.
  